*Za ostale upotrebe, v. Aleksandar Tomašević.*

**Aleksandar Tomašević** (19. novembar 1908. Beograd, Kraljevina Srbija — 21. februar 1988. Beograd, Jugoslavija) je bio fudbaler FK BASKA i fudbalske reprezentacije Kraljevine Jugoslavije.

Biografija
----------

Rođen je 19. novembra 1908. u Beogradu. Spadao je među najbolje navalne igrače u Beogradu do Drugog svetskog rata, bio je zvezda beogradskog amaterskog sport kluba (BASK), fudbalski reprezentativac Kraljevine Jugoslavije i istaknuti trener.

Počeo je da igra 1925. godine u podmlatku beogradskog Jedinstva, prešao je 1928. u Soko, kasnije BASK, i dres ovog kluba sa velikim uspehom nosio 11 godina, sve do 1940, kad je karijeru završio zbog teže povrede meniskusa. Kao odličan tehničar, bio je i vrlo efikasan strelac.

Uz 23 utakmice za reprezentaciju Beograda, odigrao je jednu utakmicu za „B" tim (1934) i 12 utakmica za najbolju selekciju Kraljevine Jugoslavije, za koju je postigao osam golova, najčešće kao leva polutka i vođa navale. Debitovao je 15. marta 1931. protiv Grčke (4:1) u Beogradu, na kojoj utakmici je postigao čak tri gola. Kada 4. oktobra 1931. na utakmici protiv Bugarske (2:3) za Balkanski kup u Sofiji nije realizovao jedanaesterac, tri godine nije bio pozivan u reprezentaciju. Tek 1935, na takmičenju za Balkanski kup u Atini, zaigrao je ponovo u odličnoj formi i sa tri gola na dve utakmice mnogo doprineo da Kraljevina Jugoslavija prvi put osvoji ovaj trofej. Od reprezentacije se oprostio 22. maja 1938. na prijateljskoj utakmici protiv Italije (0:4) u Đenovi.

Kad je prestao da igra, ostao je u fudbalu i postigao zapažene uspehe kao trener sarajevskog Željezničara, NK Krima (Ljubljana), beogradske Crvene zvezde (dve pobede u Kupu), ljubljanskog Odreda, skopskog Vardara, splitskog Hajduka (osvojio prvenstvo 1951), beogradskog Partizana, a takođe i beogradskog Radničkog koga je uveo u Prvu ligu. Bio je jedno vreme i trener u Grčkoj.

Umro je 21. februara 1988. u Beogradu.

Izvori
------

* Fudbalska reprezentacija Srbije: Aleksandar Tomašević ()

Vanjske veze
------------

* Orlovi: Srbija: Fudbalska reprezentacija Srbije[*mrtav link*] ()

| * p
* r
* u
Treneri Crvene zvezde |
| --- |
| Glišović (1946-48) | Tomašević (1948-50) | Broćić (1951) | Mihajlović (1952-53) | Sekulić (1953) | Broćić (1953) | Ralić (1953-54) | Ćirić (1954-57) | Pavić (1957-64) | Toplak (1964-66) | Miljanić (1966-74) | Mihić (1974-75) | Ćirić (1975-76) | Zec (1976-78) | Stanković (1978-81) | Ostojić (1981-83) | Zec (1983-86) | Vasović (1986-88) | Stanković (1988-89) | Šekularac (1989-90) | Lj. Petrović (1990-91) | Popović (1991-92) | Živadinović (1992-94) | Lj. Petrović (1994-96) | V. Petrović (1996-97) | Lazarević (1997) | Kosanović (1997-98) | Lazarević (1998-99) | Ostojić (1999) | Radić (1999p) | Muslin (1999-01) | Filipović (2001-03) | Muslin (2003-04) | Lj. Petrović (2004) | Rajevacp (2004) | Dostanić (2004-05) | Zenga (2005-06) | Bajević (2006-07) | Đurovski (2007) | Kosanović (2007) | Janković (2007-08) | Zeman (2008) | Janevski (2008-09) | V. Petrović (2009-10) | Dostanić (2010) | Kristić (2010) | Prosinečki (2010-12) | Janković (2012-13) | Sá Pinto (2013) | Stojanovič (2013-14) | Lalatović (2014-15) | Božović (2015-17) | Đurovskip (2017) | Milojević (2017-)

 (p) privremeni  |